stanford-oval/wikipedia huggingface dataset:
המרוץ לדראג של רו פול: בריטניה

| --- | --- |
 מבוסס על:  המרוץ לדראג של רו פול
 סוגה:  תוכנית מציאות
 מנחים:  רופול
 שופטים:  רופול מישל ויסאז' גראהם נורטון אלן קאר
 ארץ מקור:  הממלכה המאוחדת 
 שפות:  אנגלית בריטית 
 מספר עונות:  6
 מספר פרקים:  58
 הפקה
 חברת הפקה:  World of Wonder 
 אתר צילומים:  3 Mills Studios, אולפני פיינווד, Granada Studios 
 שידור
 רשת שידור:  BBC Three 
 רשת שידור בישראל:  yes Drama
 תקופת שידור מקורית:  3 באוקטובר 2019 - הווה – הווה
 קישורים חיצוניים
 דף התוכנית ב-IMDb
 
המרוץ לדראג של רו פול: בריטניה (באנגלית: RuPaul's Drag Race UK) היא תוכנית מציאות בריטית המבוססת על תוכנית המציאות האמריקאית באותו השם. הסדרה הופקה על ידי World Of Wonder עבור ה-BBC להפצה בבריטניה ועבור WOW Presents Plus בשאר העולם.
מלכת הדראג האמריקנית רופול, יחד עם פאנל שופטים קבוע ושופטים ידוענים אורחים מחפשים את "כוכבת הדראג של הממלכה המאוחדת" דרך של שורה אתגרים ומשימות. רופול עצמו מהווה גם מנטור ומנחה של התוכנית כאשר הוא לבוש בדראג או שהוא מחוץ לדראג.
העונה הראשונה של הסדרה עלתה ב-3 באוקטובר 2019 וזכתה להצלחה רבה עד כדי שהוכרז על קיומו של "דראג-קון בריטניה", הראשון להיערך מחוץ לארצות הברית. התוכנית חודשה לעונה שנייה (2019), שלישית (2021), רביעית (2022), חמישית (2023) ושישית (2024).
היסטוריה

ב-2014 התקיימו שיחות בהן ג'ונתן רוס ינחה גרסה בריטית של המרוץ לדראג של רו פול בשיתוף עם כמה מלכות דראג מקומיות אך ההפקה נעצרה לאחר שרוס נאלץ להתמודד עם בעיות במשפחתו. שנה לאחר מכן, רוס, בשיתוף עם רופול, חיפשו בפרק מיוחד את "שגרירת בריטניה של המרוץ לדראג". בתואר זכתה דה ויויאן, שניצחה בסוף גם את העונה הראשונה של התוכנית. מישל ויסאז', שופטת קבועה בפאנל של המרוץ לדראג וחברה קרובה של רופול אמרה "אני לא מתכוונת לעצור עד שהמרוץ לדראג בריטניה תופק". ביוני 2018 אושר שרופול וההפקה נמצאים בשיחות עם ה-BBC ליצירת הסדרה.
פורמט

כמו הגרסה האמריקאית, רופול מהווה בסדרה מנחה, מנטור למתמודדות ושופט ראשי. כמנחה הוא מציג את השופטים האורחים, את נושא האתגרים והמשימות, מחליט על מקומן של המתמודדות בתחרות ומכריז מי נשארת להתחרות ומי מודחת מידי פרק. כמנטור נוהג רופול לספק עצות למלכות לשיפור מעמדן בתחרות וכשופט, יחד עם השופטים הקבועים והאורחים מעביר ביקורת על הופעתן של המתמודדות בפרק ובעונה.
כל פרק כולל מיני-אתגר קצר, אתגר מרכזי שסביבו מתרכז רוב הפרק, מסלול אופנה לפי קטגוריה שנקבעה מראש וליפ סינק של שתי המלכות שהגיעו למקומות האחרונים הפרק, כאשר בסיום הליפ סינק מחליט רופול מי נשארת ומי עוזבת את התחרות. האתגרים המרכזיים מיועדים לבחון את יכולות המתמודדות אל מול אתגרים כבדרניות וכוללים משחק, קומדיה, ריקוד, שירה, ליפ סינק, אלתור, הופעות חיות ויכולת ליצור ולעצב בגדי אופנה לפי קטגוריה ובמוצרים מוגבלים.
בניגוד לגרסה האמריקאית, שם המתמודדות זוכות בפרסים כספיים, קופונים והטבות כגמול על הניצחונות שלהן באתגרים הקטנים והמרכזיים וכן פרס כספי בסך 100,000 דולר למנצחת העונה, המתמודדות הבריטיות לא זוכות לאף פרס כספי, גם לא למנצחת העונה. הסיבה לכך היא שהסדרה הופקה עבור ה-BBC שאינו מקבל נותני חסות ופרסומות המממנים את הפרסים למתחרות.
פורמט > פאנל השופטים

| שופט | עונה 1 | עונה 2 | עונה 3 | עונה 4 |
| --- | --- | --- | --- | --- |
רופול: ראשי
מישל ויסאז': ראשית
גרהם נורטון: ראשי
אלן קאר: ראשי
בנוסף לשופטים הקבועים, השתתפו בפרקים שופטים אורחים ידוענים בריטים הכוללים את מייזי ויליאמס, ג'רי האליוול, אנדרו גארפילד, שריל וטוויגי.
עונות > עונה 1 (2019)

מתמודדות העונה הראשונה של המרוץ לדראג של רו פול: בריטניה הוכרזו ב-21 באוגוסט ביוטיוב ובאינסטגרם והעונה עלתה לשידור ב-3 באוקטובר 2019 ב-BBC Three בבריטניה וב-WOW Presents Plus בשאר העולם.
שלוש המתמודדות האחרונות הגיעו לגמר הגדול והשתיים המובילות ביצעו ליפ סינק לניצחון. מנצחת העונה דה ויויאן זכתה בתואר "כוכבת הדראג הראשונה של הממלכה המאוחדת" והזדמנות לככב בסדרת רשת משל עצמה בהוליווד עם ההפקה של התוכנית, World Of Wonder.
עבור אתגר "להקת הבנות" של העונה הופק השיר "Break Up (Bye Bye)" שאליו הוקלטו קטעים של המשתתפות בלו היידרנג'ה, באגה צ'יפס ודווינה דה קמפו. השיר הפך ללהיט והגיע למקום ה-35 במצעד הסינגלים הבריטי באותו שבוע.
עונות > עונה 1 (2019) > מתמודדות

הפרטים (שמות, גילאים וערים) נכונים לזמן הצילומים.
| מתמודדת | שם בשפת המקור | גיל | מקור מגורים | תוצאה |
| --- | --- | --- | --- | --- |
| דה ויויאן | The Vivienne | 26 | ליברפול, אנגליה | מנצחת |
| דווינה דה קמפו | Divina de Campo | 35 | מערב יורקשייר, אנגליה | מקום 2 |
| באגה צ'יפס | Baga Chipz | 29 | לונדון, אנגליה | 3 |
| שריל הול | Cheryl Hole | 25 | אסקס, אנגליה | 4 |
| בלו היידרנג'ה | Blu Hydrangea | 23 | בלפסט, צפון אירלנד | 5 |
| קריסטל | Crystal | 34 | מזרח לונדון, אנגליה | 6 |
| סאם טינג וונג | Sum Ting Wong | 30 | בירמינגהאם, אנגליה | 7 |
| ויניגר סטרוקס | Vinegar Strokes | 34 | לונדון, אנגליה | 8 |
| סקארדי קט | Scaredy Kat | 19 | וילטשייר, אנגליה | 9 |
| גות'י קנדל | Gothy Kendoll | 21 | לסטר, אנגליה | 10 |
עונות > עונה 2 (2021)

העונה השנייה של המרוץ לדראג של רו פול: בריטניה אושרה והליהוק הסתיים ב-15 בנובמבר 2019. באפריל 2020, לראשונה בהיסטוריית התוכנית (הגרסה האמריקאית המקורית ואולסטארס) הופסקו הצילומים בעיצומם בעקבות התפרצות נגיף הקורונה בעולם ובבריטניה בפרט. צילומי העונה התחדשו 7 חודשים לאחר מכן בסוף 2020, במתכונת קפסולות ושמירה על מרחק בין המשתתפות והשופטים בכל עת. לפני חזרת הצילומים, המתמודדת ורוניקה גרין נמצאה חיובית לנגיף הקורונה והודחה אוטומטית מהתחרות והוזמנה לחזור לעונה השלישית של הסדרה. הפרק הראשון של העונה שודר ב-14 בינואר 2021 והיא הסתיימה ב-18 במרץ באותה שנה.
לראשונה בתחרות, השתתפו מתמודדות מסקוטלנד ומוויילס. ג'ני למון הפכה למתמודדות הראשונה שפרשה מהתחרות בבריטניה לאחר שנאלצה לעשות ליפ סניק. ג'ו בלאק שהודחה בפרק הראשון הוזמנה לחזור לתחרות בפרק הראשון לאחר החזרה מהפסקת הצילומים. היא הודחה באותו הפרק מחדש.
בניגוד לעונה הראשונה, ארבע ולא שלוש משתתפות לקחו חלק בגמר, ושלוש לעומת שתיים השתתפו בליפ סניק האחרון על הניצחון. לורנס צ'ייני זכתה בעונה. עבור אתגר האירוויזיון של העונה, הופק השיר "UK Hun?" שאליו הוקלטו קטעים של המשתתפות א'הורה, טייס, בימיני בון-בולש ולורנס צ'ייני. בדומה לאתגר להקת הבנות בעונה הראשונה, השיר הפך ללהיט והגיע למקום ה-27 במצעד הסינגלים הבריטי באותו שבוע.
עונות > עונה 2 (2021) > מתמודדות

| שם | שם בשפת המקור | גיל | מקום מגורים | תוצאה |
| --- | --- | --- | --- | --- |
| לורנס צ'ייני | Lawrence Chaney | 23 | גלאזגו, סקוטלנד | מנצחת |
| בימיני בון-בולש | Bimini Bon-Boulash | 26 | נוריץ', אנגליה | מקום 2 |
| טייס | Tayce | 25 | ניופורט, ווילס | מקום 2 |
| אלי דיימונד | Ellie Diamond | 21 | דנדי, סקוטלנד | 4 |
| א'הורה | A'Whora | 23 | וורקשופ, אנגליה | 5 |
| סיסטר סיסטר | Sister Sister | 31 | ליברפול, אנגליה | 6 |
| טיה קופי | Tia Kofi | 30 | אסקס, אנגליה | 7 |
| ג'ו בלאק | Joe Black | 30 | ברייטון, אנגליה | 8 (הוחזרה והודחה) |
| ורוניקה גרין | Veronica Green | 34 | רוצ'דייל, אנגליה | 9 (עזבה את התחרות מכיוון שחלתה בקורונה) |
| ג'ני למון | Ginny Lemon | 31 | ווסטר, אנגליה | 10 (עזבה) |
| אסטינה מנדלה | Asttina Mandella | 27 | מזרח לונדון, אנגליה | 11 |
| צ'רי ולנטיין | Cherry Valentine | 26 | דרלינגטון, אנגליה | 12 |
עונות > עונה 3 (2021)

המפיקים של World Of Wonder חשפו ששתי עונות של המרוץ לדראג: בריטניה ישודרו ב-2021 וליהוק לעונה השלישית החל ב-2 בנובמבר 2020. אחת ממשתתפות העונה היא ורוניקה גרין שהודחה מעונה 2 לאחר שחלתה בקורונה. בעונה התמודדה בפעם הראשונה מלכה אישה סיסג'נדרית, ויקטוריה סקון. קריסטל ורסצ'ה זכתה בעונה.
עונות > עונה 3 (2021) > מתמודדות

| שם | שם בשפת המקור | גיל | מקום מגורים | תוצאה |
| --- | --- | --- | --- | --- |
| קריסטל ורסצ'ה | Krystal Versace | 19 | רויאל טאנברידג' וולס, אנגליה | מנצחת |
| אלה ודאי | Ella Vaday | 32 | לונדון, אנגליה | מקום 2 |
| קיטי סקוט-קלוז | Kitty Scott-Claus | 29 | ברמינגהאם, אנגליה | מקום 2 |
| ואנטי מילן | Vanity Milan | 29 | לונדון, אנגליה | מקום 4 |
| סקרלט הרלט | Scarlett Harlett | 26 | לונדון, אנגליה | מקום 5 |
| צ'וריזה מיי | Choriza May | 30 | ניוקאסל על הטיין, אנגליה | מקום 6 |
| ריבר מידוויי | River Medway | 22 | מדוויי, אנגליה | מקום 7 |
| צ'ריטי קייס | Charity Kase | 24 | ראפורד, אנגליה | מקום 8 |
| ורונקיה גרין | Veronica Green | 35 | רוצ'דייל, אנגליה | מקום 9 |
| ויקטוריה סקון | Victoria Scone | 27 | קארדיף, ויילס | מקום 10 (עזבה את התחרות מכיוון שנפצעה) |
| אלקטרה פנס | Elektra Fence | 29 | ברנלי, אנגליה | מקום 11 |
| אנוביס | Anubis | 10 | ברייטון, אנגליה | מקום 12 |
עונות > עונה 4 (2022)

ב-27 באוקטובר 2021, הוכרז באינסטגרם של התוכנית שהליהוק של העונה הרביעית נפתח. הליהוק נגמר ב-10 בנובמבר 2021. העונה עלתה לשידור ב-22 בספטמבר 2022. דני בירד זכתה בעונה.
עונות > עונה 4 (2022) > מתמודדות

| שם | שם בשפת המקור | גיל | מקום מגורים | תוצאה |
| --- | --- | --- | --- | --- |
| דני בירד | Danny Beard | 29 | ליברפול, אנגליה | מנצחת |
| צ'דר גורג'ס | Cheddar Gorgeous | 38 | מנצ'סטר, אנגליה | מקום 2 |
| בלק פפה | Black Peppa | 29 | ברמינגהאם, אנגליה | מקום 3 |
| ג'ונברס בלונד | Jonbers Blonde | 33 | בלפסט, צפון אירלנד | מקום 3 |
| פיקסי פולייט | Pixie Polite | 29 | ברייטון, אנגליה | מקום 5 |
| דקוטה שיפר | Dakota Schiffer | 22 | הורשאם, אנגליה | מקום 6 |
| לה פיל | Le Fil | 36 | בריגהאוס, אנגליה | מקום 7 |
| בייבי | Baby | 25 | לונדון, אנגליה | מקום 8 (פרשה) |
| סמינטי דרופ | Sminty Drop | 23 | קלית'רו, אנגליה | מקום 9 |
| קופר טופ | Copper Topp | 38 | צ'לטנהאם, אנגליה | מקום 10 |
| סטארלט | Starlet | 23 | סארי, אנגליה | מקום 11 |
| ג'אסט מיי | Just May | 32 | אסקס, אנגליה | מקום 12 |
הערות שוליים

↑  "Meet RuPaul's first ever UK drag queens". BBC News (באנגלית בריטית). 2019-08-21. נבדק ב-2020-06-01.
↑  Jonathan Yates, RuPaul's DragCon UK announce live panel timings and more, getwestlondon, ‏2020-01-08
↑  RuPaul's Drag Race UK gets a second series on BBC Three, Digital Spy, ‏2019-11-07 (באנגלית בריטית)
↑  Shantay, you stay! RuPaul’s Drag Race UK renewed for second series, Radio Times (באנגלית)
↑  Charlie Duncan, RuPaul confirms Drag Race UK season five and fans are already gagging, PinkNews | Latest lesbian, gay, bi and trans news | LGBTQ+ news, ‏2022-09-02 (באנגלית אמריקאית)
↑  "Calling all UK queens!": Drag Race UK is officially returning for season 5, GAY TIMES, ‏2022-09-02 (באנגלית בריטית)
↑  'RuPaul's Drag Race' Producer Drops Biggest Hint Yet That A UK Version Is In The Works, HuffPost UK, ‏2018-06-05 (באנגלית)
↑  Jordan, Dearbail (2018-06-01). "Why RuPaul's Drag Race is big business". BBC News (באנגלית בריטית). נבדק ב-2020-06-01.
↑  This Is Why 'RuPaul's Drag Race U.K.' Isn't Giving Away Money or Trips, www.out.com, ‏2019-10-03 (באנגלית)
↑  'They better werk!' Graham Norton and Alan Carr join RuPaul's Drag Race UK, the Guardian, ‏2019-02-14 (באנגלית)
↑  BBC - Dame of Thrones - Maisie Williams confirmed as a guest judge for RuPaul’s Drag Race UK - Media Centre, www.bbc.co.uk
↑  BBC - Geri Horner and Jade Thirlwall join BBC Three's RuPaul’s Drag Race UK as extra special guest judges - Media Centre, www.bbc.co.uk
↑  BBC - And the category is: British Acting Royalty! Andrew Garfield and Michaela Coel join the celebrity guest judge line-up - Media Centre, www.bbc.co.uk
↑  BBC - And the category is: Pop Culture Icon eleganza! Cheryl and Twiggy ru-vealed - Media Centre, www.bbc.co.uk
↑  break up bye bye | full Official Chart History | Official Charts Company, www.officialcharts.com (באנגלית)
↑  Justin Harp, RuPaul's Drag Race UK season 2 filming halted, Digital Spy, ‏2020-03-18 (באנגלית)
↑  uk hun | full Official Chart History | Official Charts Company, www.officialcharts.com (באנגלית)
↑  Series two of RuPaul’s Drag Race UK is on its way and the doors are open for series three casting, www.bbc.co.uk
↑  BBC Three on Instagram: "Calling all UK queens, casting for #DragRaceUK Series 4 is now open!", Instagram (באנגלית)
| --- | --- |
בקרת זהויות :  MusicBrainz: 143ccab7-1844-4db4-9530-34ebe6aaed63
הזרמת מדיה

.
הסטרימר Apple TV
הזרמת מדיה (באנגלית: Streaming media), המכונה גם "סטרימינג", היא טכנולוגיית אינטרנט להעברת מדיה דיגיטלית למשתמש קצה על ידי ספק תוכן, באופן מתמשך ורציף. התוכן מועבר באופן שוטף מהרגע בו החל המשתמש לצרוך אותו. המונח הזרמת מדיה מתייחס בדרך כלל להעברת תוכן של רשתות טלקומוניקציה ותוכן מתמשך כגון שידורי רדיו או וידאו.
שידור מידע בסטרימינג מאפשר האזנה או צפייה בקובץ בטרם התקבל כל המידע המרכיב אותו, שכן המדיה "מוזרמת" בחלקים עוקבים קטנים (למשל פריימים בודדים כל פעם, במקרה של וידאו). הטכנולוגיה מביאה לחסכון בכמות התעבורה שעוברת ברשת אל מול איכות הווידאו המוצג, ומאפשרת שידורים חיים באינטרנט או צפייה מקוונת בסרטים.
ברשת האינטרנט נעשה שימוש נרחב בסטרימינג, ואתרים רבים משתמשים בטכנולוגיה זו על מנת להציג מדיה. אתר שיתוף הווידאו יוטיוב כולל אפשרות להעלות סרטונים בזמן אמת (ב"שידור ישיר") דרך סטרימינג לצד העלאת סרטונים מובנים ("העלאה מסורתית").
הסטרימינג זוכה לפופולריות בשנים האחרונות וחולל מהפכה בדרך שבה אנשים צורכים מדיה. היא מספקת חוויה נוחה, לפי דרישת המשתמשים ומאפשרת להם לגשת לספריית תוכן מגוונת מפלטפורמות ושירותים שונים. יתרה מכך, הזרמה מציעה גמישות ונגישות, שכן ניתן ליהנות ממנה במגוון רחב של מכשירים, כולל סמארטפונים, טאבלטים, טלוויזיות חכמות ומחשבים. דבר המאפשר למשתמשים ליהנות מהתוכן המועדף עליהם בכל זמן ובכל מקום, כל עוד יש להם חיבור לאינטרנט. בנוסף, הסטרימינג מציע אפשרויות חדשות עבור יוצרי תוכן ואמנים, ומספק להם פלטפורמה גלובלית להגיע וליצור קשר עם קהלים שונים.
היסטוריה > היסטוריה מוקדמת

בשנת 1881 חשף קלמנט אדר את התיאטרופון (Théâtrophone). שירות שאפשר לחובבי אופרה ותיאטרון להאזין להופעות בסטריאו דרך קווי טלפון. שירות זה היה פעיל עד שנת 1932. בתחילת שנת 1920, ג'ורג' אוון סקוויר גילה שיטה להעברת מידע באמצעות חוטי חשמל והבין שניתן להשתמש בשיטה חדשה זו להפצת מוזיקה. בהמשך, קיבל סקוויר פטנטים עבור מערכת לשידור והפצת סיגנלים דרך קווי חשמל אשר היוו תשתית טכנית למה שהפך בשנת 1934 למוזק (Muzak) - טכנולוגיה להזרמת מוזיקה רציפה ללקוחות מסחריים ללא שימוש ברדיו. במקביל, בשנת 1929 החל שירות המוזיקה הטלפונית, שהיה מכונה בשם "ג'וקבוקס" (Jukebox) ונמשך עד שנת 1997. מכונה זו שימשה לבידור במקומות ציבוריים של אותם ימים. בתוכה אוחסנו כמה עשרות תקליטים או תקליטונים. המכשיר היה חצי אוטומטי. לאחר התשלום והבחירה של השיר בידי המשתמש, הניח מנגנון אוטומטי את התקליט על הפטיפון הפנימי שבתוכו וניגן אותו.
היסטוריה > סוף שנות ה-90 ותחילת שנות ה-2000

הרעיון להעביר מדיה ברשת מחשבים נולד עוד במחצית המאה ה-20. לאחר פיתוח מתג בטכנולוגיה על ידי חברת Kalpana ניתן היה להעביר את הרעיון לפסים מעשיים. בשנים אלו משתמשים רבים רכשו גישה מורחבת לרשתות המחשבים, בעיקר באינטרנט, דבר שהקל על הזרמת תוכן אודיו ווידאו למשתמשים בבתיהם ועבודותיהם.
בנוסף, בשנים אלו עלה השימוש בפרוטוקולים ובפורמטים תקניים הולך ומתרחב, כגון TCP/IP, HTTP ו-HTML.
פיתוח מסחרי ראשון בוצע בשנת 1992 על ידי חברת StarWorks.
ב-24 ביוני 1993 להקת Severe Tire Damage הייתה הראשונה שהופיעה בשידור חי באינטרנט וניתן היה לצפות בה מאוסטרליה וממקומות אחרים בעולם.
בשנת 1996, מרק סקרפה (Marc Scarpa) הפיק את השידור החי המקוון הראשון בממדיו הרחבים, ההופעה המובילה בקונצרט לחופש טיבטי, אירוע שהגדיר את תבנית השידורים לצורך שינוי חברתי.
בשנת 1995 הועבר לראשונה משחק בייסבול ברשת של קבוצת הניו יורק יאנקיז. בסוף שנת 1995 פיתחה מיקרוסופט את נגן מדיה ActiveMovie, נגן זה היווה תקדים לנגן המדיה Windows Media Player שפותח בשנת 1999.
גם אפל יצאה בטכנולוגיה הדומה לזו של מיקרוסופט בחודש יוני של אותה שנה.
במהלך שנת 2002, נעשה שימוש בפורמט שידור אחיד ובקבלתו הרחבה של אדובי פלאש. כל אלו גרמו לפיתוח של פורמט שידור וידאו דרך אדובי פלאש, שהיה הפורמט הנפוץ בנגני וידאו באתרי האחסון שונים.
האתר לשידורי וידאו הפופולרי הראשון, יוטיוב, הוקם על ידי סטיב צ'ן, צ'אד הארלי וג'אווד כרים ב-2005
בראשית המאה ה-21 נמצאת הטכנולוגיה בעלייה מתמדת, במהלכה גם חברות שירותי טלוויזיה רבות מאמצות את הטכנולוגיה, ומאפשרות גישה ליוטיוב או לתכנים של חברות הזרמת מדיה, דוגמת נטפליקס
היסטוריה > שנות ה-2000 ואילך

בשנת 2014 הושק שרות Rabb.it שבניגוד לאתרים אחרים לא שמר את התוכן במחשבים שלו אלא היה היה מקשר בין מחשב עם תוכן ספציפי לבין מי שמעוניין לצפות בו.גם מגפת הקורונה שהתפשטה בעולם בשנת 2020 האיצה במידת מה שימוש בשרות זה. בדו"ח האינטרנט השנתי שפרסמה בזק בשנת 2020 לגבי השימוש בישראל, עלה ש-93% מצרכני האינטרנט צופים בתוכן בטכנולוגיית הזרמת מדיה.ביולי 2022, הזמן שהקדישו צופים בארצות הברית לצפייה בטלוויזיה עם טכנולוגיית הזרמת מדיה עלתה בפעם הראשונה מעולם על כמות הזמן שהקדישו לצפייה בטלוויזיה.בספטמבר 2023, מספר שירותי סטרימינג הקימו אגודה מסחרית בשם האיחוד לחדשנות בזרמים (SIA), בניהולו של צ'ארלס ריבקין בין החברות המייסדות כוללות חברת דיסקברי AfroLandTV,דיסני+ Hotstar, ESPN+, For Us By Us Network, הולו, Max, ה-MPA, MotorTrend+, נטפליקס, פרמאונט+, Peacock, Pluto TV, Star+, Telemundo, TelevisaUnivision, Vault TV ו-Vix.
ראו גם

מזרים מדיה
נגן מדיית רשת
שידורי טלוויזיה באינטרנט
שידורי רדיו באינטרנט
Over the Top
הערות שוליים

↑  Jan Himmighofen, היסטוריה של מוזק, באתר מוד מדיה ישראל, ‏2022-08-25
↑  Severe Tire Damage, www.std.org
↑  History of RealNetworks, Inc. – FundingUniverse, www.fundinguniverse.com
↑  קורונה דיגיטלית - בזק מפרסמת את דו"ח האינטרנט של ישראל לשנת 2020 - בלוג בזק, באתר www.bezeq.co.il
↑  Caitlin Huston, Netflix, Max, Disney and More Form Streaming Industry Trade Alliance, The Hollywood Reporter, ‏2023-09-26 (באנגלית אמריקאית)
↑  Wes Davis, Streaming giants have banded together for lobbying power, The Verge, ‏2023-09-26 (באנגלית)
| --- | --- |
בקרת זהויות :  NLI: 987007561332205171  GND: 4614855-3  LCCN: sh99000996  NDL: 01046394
כלבים בחלל

| --- | --- |

 בימוי:  Svyatoslav Ushakov, Inna Evlannikova 
 הופק בידי:  Sergey Zernov 
 תסריט:  Sergey Zernov 
 מדבבים:  יבגני מירונוב סרגיי גרמש ילנה יאקובלבה 
 מוזיקה:  Ivan Uryupin, Vladimir Kristovsky 
 מדינה:  רוסיה רוסיה
 חברת הפקה:  Centrnauchfilm, בפסקה זו רשומה אחת נוספת שטרם תורגמה 
 חברה מפיצה:  Bontonfilm 
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  18 במרץ 2010 
 משך הקרנה:  85 דק' 
 שפת הסרט:  רוסית 
 סוגה:  סרט קומדיה, סרט הרפתקאות, סרט מונפש 
 הכנסות באתר מוג'ו:   spacedogs3d
 סרט הבא:  כלבים בחלל: הרפתקה אל הירח 
 דף הסרט ב־IMDb
 
כלבים בחלל (ברוסית: Белка и Стрелка. Звёздные собаки) הוא סרט אנימציה ממוחשבת רוסי משנת 2010. הסרט מבוסס על כלבי החלל הסובייטיים בלקה וסטרלקה ומכבד את בעלי החיים הראשונים ששרדו מסע לחלל. בפולין הסרט הוכתר לשובר קופות כבר בסוף השבוע הראשון להקרנתו ואף גבר על "האויב שבפנים: החיים שאחרי". בארצות הברית היו ההכנסות ממנו 14,408 דולר בלבד, בעיקר משום שהוא יצא לבתי קולנוע נבחרים בלבד ולא זכה להפצה נרחבת.
בשנת 2011 זכה הסרט בפרס נשר הזהב בקטגוריית סרט האנימציה הטוב ביותר.
עלילה

גבר בשחור נושא כלוב קטן מברית המועצות לנשיא ארצות הברית קנדי. בכלוב נמצאת מתנה מחרושצ'וב לקרוליין קנדי, גור בשם פושוק. הגור מתחבר לחיות המחמד האחרות של קנדי ומספר להם את סיפורו.
שלוש שנים קודם לכן, במוסקבה של 1960, הופיע אדם מוזר שתופס כלבי רחוב ולוקח אותם. פעם הוא ניסה לתפוס כלבה בשם סטרלקה, אך היא ברחה עם חברה, החולדה וניה. ואז, כשסטרלקה הלכה לחפש עצמות וניה הלך לטלפון בתשלום כדי להשיג קצת כסף.
בינתיים, בזמן שסטרלקה ברחה מהאיש המוזר, בקרקס מקומי המצב בכי רע: וובה החזיר, השמין מכדי לטוס על רקטה ובלקה, כלבה, טסה במקומו. אבל בלקה מאבדת שליטה על הרקטה ומתעופפת מהקרקס. לאחר זמן מה היא מתרסקת על הטלפון בו וניה החולדה חיפש מטבעות. ההתרסקות שברה את הטלפון ווניה קיבל את כל הכסף מהטלפון השבור. לאחר ההתרסקות פוגשים בלקה, סטרלקה ווניה שלושה כלבי רחוב נוספים: בולדוג בשם בולה, פאג בשם מולה ובוט בשם פיראט. בלקה וסטרלקה נמלטים מכלבי הרחוב האחרים, אך למחרת בבוקר שלושתם נתפסים על ידי האיש המוזר.
לאחר שנתפסו הכלבים מועברים לרכבת לבייקונור שם הם מגיעים למרכז הכשרה סובייטי לטיסת חלל. הם פוגשים את המאמן שלהם, כלב רועה גרמני בשם קזבק, שנאלץ לבחור את שני הכלבים הטובים מהקבוצה. חודש לפני תאריך ההשקה הקבוצה הנבחרת היא בולה ומולה, אך ביום האימונים האחרון מגיע וניה למקום הראשון, עם בלקה וסטרלקה במקום השני והשלישי בלקה וסטרלקה צריכות לטוס עם וניה, כי הוא היה הראשון וקבוצת הטיסה נבחרת רשמית.
בסוף טיסתם, סטרלקה רצתה להישאר בחלל, מכיוון שאמה אמרה שאביה, סיריוס, חי בין הכוכבים. קזבק מופיע כשהוא שומר על טיסתם ומנסה לשכנע את סטרלקה לחזור. הם רואים היווצרות חפצים שטסים לעברם, וחושבים שהם כלבי חלל, אך התברר שהם מטאוריטים, הם נפגעו ממטר מטאוריטים והטיל נורה מהנזק. סטרלקה, ווניה וקזבק הולכים לחלק האחורי של הרקטה כדי להילחם בשריפה עם נוסחת האכלה שלהם כמים. בלקה פוחדת אך בכל זאת קופצת דרך טבעת האש אל מושב הנהג כדי להפנות את הרקטה לכיוון כדור הארץ. סטרלקה מכבה את האש, וקזבק מודה באהבתו לבלקה. הכלבים מסתכלים על קבוצות שונות וסטרלקה מצדיעה לסיריוס במקום אביה. צוות טיסת הכלבים חוזרת לכדור הארץ בחיים.
סטרלקה, בלקה ווניה מקבלים תוארי גיבורים ומגלים שקזבק נשאר מאחור, אך המדען האחראי על הפרויקט אומר להם שהתעמולה הסובייטית לא תאפשר לעולם לחשוף כי היה מקום לחסכון בטיסה.
חיות המחמד האחרות של קנדי, בראשות החתול, לא מאמינים לסיפורו של פושוק, למעט כלב צרפתי אחד שרואה את טלאי הקוסמונאוט על כריתו של פושוק. לאחר מכן הוא מבקש ממנו לספר מה קרה אחר כך. סטרלקה חוזרת לגור עם אמה. וניה מקיים כנסים ומספר את סיפורו לכל מי שמוכן להקשיב. בלקה חוזרת לקרקס כהכוכבת הראשית. קזבק חי יחד עם אהובתו בלקה, וכולם חיים באושר ועושר.
במהלך סצנות שאחרי הכתוביות מוצגים קטעי ארכיון אמיתיים של תוכנית החלל הסובייטית וכלבי החלל.
מדיה ביתית

הסרט יצא ב-DVD, Blu-ray, Blu-ray 3D ו-Digital Copy ב-8 ביוני 2012.
ביקורת

הסרט דורג 5.2 מתוך 10 באתר imdb, עם 37% עגבניות רקובות בהתבסס על 866 הצבעות.
פסקול

| כותרת השיר | В Городе Дождь ("יש גשם בעיר") | משגיח עליך | תפסתי אותך |
| --- | --- | --- | --- |
| נכתב על ידי: | ולדימיר קרסטובסקי | קארי קימל | קארי קימל |
| מבוצע על ידי: | Uma2rman | קארי קימל | קארי קימל |
סרטי המשך

"כלבי החלל: הרפתקאה אל הירח" (Белка и Стрелка: Лунные приключения) הוא סרט המשך שהקרנת הבכורה שלו בארצות הברית נערכה ב-26 באוגוסט 2016. סרט שלישי בסדרה (Белка и Стрелка. Карибская тайна) יצא לאקרנים ברוסיה בספטמבר 2020.
כלבי החלל 3

בשנת 2019 יצא סרט שלישי בסדרה בשם "כלבי החלל מצילים את קובה".
דוריטה רוסטקייר-אדלשטיין

| --- | --- |

 לידה:  18 בינואר 1966 (בת 59) מונטווידאו, אורוגוואי אורוגוואי 
 תאריך עלייה:  1985
 מקום לימודים:  אוניברסיטת תל אביב  אוניברסיטת בן-גוריון בנגב 
 מנחה לדוקטורט:  אברהם ניצן 
 אתר רשמי
 
דוריטה רוסטקייר-אדלשטיין (נולדה ב-18 בינואר 1966) היא מטאורולוגית, פרופסור חבר עמית במכון פרדי ונדין הרמן למדעי כדור הארץ של האוניברסיטה העברית בירושלים, ופרופסור חבר ב-HIT מכון טכנולוגי חולון.
ביוגרפיה

רוסטקייר-אדלשטיין נולדה במונטווידאו, אורוגוואי. ברוב שנות ילדותה גדלה בכפר אומבואס דה לאוואיה (Ombúes de Lavalle).
בהתבגרותה חייתה במונטווידאו, למדה בבית ספר העברי-אורוגוואי "אריאל", והייתה חניכה, מדריכה ובעלת תפקידים בתנועות הנוער הציוניות "דרור" ו"הנוער הציוני". התאמנה בשחייה, התעמלות קרקע והתעמלות אומנותית.
למדה שנה וחצי בפקולטה לכימיה במונטווידאו. ב-1985, עלתה לקיבוץ עין השלושה כבוגרת "הנוער הציוני", בו הייתה חברה במשך 14 שנים.
לימודים אקדמיים

בשנת 1989 סיימה את התואר הראשון שלה בהצטיינות מטעם המחלקה לכימיה באוניברסיטת בן-גוריון בנגב. בשנת 1992 סיימה את התואר השני שלה בהצטיינות יתרה באותה אוניברסיטה. הכותרת לעבודת המאסטר שלה הייתה "Monte Carlo simulations of surface diffusion at high coverages", והנחה אותה פרופ' שלמה אפרים.
בשנת 1999 קיבלה תואר דוקטור מבית הספר לכימיה באוניברסיטת תל אביב. הכותרת לעבודת הדוקטורט שלה הייתה "Theory and simulations of vibrational relaxation and charge transfer processes in condensed media", והנחה אותה פרופ' אברהם ניצן.
מחקר

המחקר המטאורולוגי של רוסטקייר-אדלשטיין משתרע מקנה מידה סינופטי ועד אורבני, והכלים שלה הם מודלים מטאורולוגיים, אלגוריתמים סטטיסטיים ומדידות. כלים אלו מאפשרים לה, מצד אחד, לחקור מנגנונים דינמיים ופיזיקליים השולטים בתופעות מטאורולוגיות בעלות עניין (למשל, זרימה בשטח מורכב ופן, בריזת ים-יבשה, זרימה עירונית ואי חום עירוני, ציקלונים אקסטרה-טרופיים ומשקעים, פרופיל שכבת גבול, אבק אטמוספירי); ומצד שני, לפתח שיטות חדשניות לחזות מזג אוויר ואקלים ברזולוציה זמנית ומרחבית גבוהה.
רוסטקייר-אדלשטיין היא מומחית במטאורולוגיה ומידול אטמוספירי בקנה מידה בינוני (mesoscale) ובשכבת הגבול האטמוספירית, בחיזוי מזג אוויר נומרי, מידול עירוני ובהטמעת תצפיות במודלים ברזולוציה גבוהה. היא פיתחה שיטות הקטנת קנה מידה סטטיסטיות לתחזיות עונתיות ותחזיות אקלים. כיום היא מפתחת שיטות חיזוי מזג אוויר ואקלים באמצעות למידת מכונה.
בין תרומותיה של רוסטקייר-אדלשטיין ניתן לציין את עבודתה עם דוקטור ג'וש הקר בתחום של הטמעת נתונים, המוכיחה לראשונה את הפוטנציאל הטמון בתצפיות מטאורולוגיות פשוטות בקרבת קרקע כדי להעריך את מצבה של שכבת הגבול האטמוספירית עד לגובה של יותר מקילומטר מעליהן, וזאת באמצעות מודל פשוט חד-ממדי של שכבת הגבול האטמוספירית (Single Column Model) והטמעתן של התצפיות באמצעות "Ensemble Kalman Filter". זאת ועוד, רוסטקייר-אדלשטיין מצאה מוטיבציה בסיווג הסינופטי של מזג אוויר בארץ שפותח על ידי פרופ' פנחס אלפרט. היא הרחיבה את הסיווג לכלי לחיזוי עונתי של משקעים באמצעות ירידה סטטיסטית בקנה המידה הסינופטי לקנה המידה הלוקלי, ובכך פיתחה תחזיות עונתיות של משקעים לפי אגני היקוות בארץ. בתחום הדינמיקה בקנה מידה בינוני (mesoscale) בטופוגרפיה מורכבת, רוסטקייר-אדלשטיין ביחד עם פנחס אלפרט ותלמידם, דוקטור פבל קונין, גילו וחקרו את תופעת הפן (fohen) הייחודית המתפתחת בהרי יהודה באזור ים המלח בעונת הקיץ.